Die Duine-olienhout (Olea exasperata) is 'n boom wat tot 7 m hoog word en voorkom aan die suidkus van Suid-Afrika. Dit is endemies aan Suid-Afrika. Op die SANBI-rooilys is dit as veilig (LC) gelys. Die boom het dun leeragtige blare wat in pare voorkom en wit blomme aan die punte van blaarlose takkies. Die blomme verskyn van November tot Februarie. Die vrugte is ovaalvormig en persswart. Die wortels is gebruik as teengif vir slangbyt. Die boom se nasionale nommer is 619. Alfabetiese lys van Suid-Afrikaanse bome "SANBI-rooilys" (in Engels). Geargiveer vanaf die oorspronklike op 12 Mei 2020. https://www.treetags.co.za/national-list-of-indigenous-trees/ Gids tot die Kusgebiede van Suid-Afrika. Jacana Media. 2007 ISBN 978-1-77009-215-0